
PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ, 
DE DISCIPLINĂ ŞI IMUNITĂŢI                           
	Bucureşti, 26.03.2013               

PL-x  86           


AVIZ

asupra proiectului de Lege privind aprobarea Ordonanţei de urgenţă a Guvernului nr.2/2013 pentru completarea art.362 din Legea nr.95/2006 privind reforma în domeniul sănătăţii
În conformitate cu prevederile art.95 şi 115 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, în procedură de urgenţă,  cu proiectul de Lege privind aprobarea Ordonanţei de urgenţă a Guvernului nr.2/2013 pentru completarea art.362 din Legea nr.95/2006 privind reforma în domeniul sănătăţii,  trimis cu adresa   nr. PLx 86 din 18 martie 2013 şi înregistrat cu nr. 31/379 din  19 martie 2012.
Senatul, în calitate de primă Cameră sesizată, a adoptat proiectul de lege la data de 12 martie 2013. 

Conform dispoziţiilor art.75 alin.(1) din Constituţia României, republicată şi ale art. 92 alin. (9) pct.1 din Regulamentul Camerei Deputaţilor, republicat, Camera Deputaţilor este Cameră  decizionala.

Potrivit prevederilor art.61 din Regulamentul Camerei Deputaţilor, republicat, Comisia a dezbătut  iniţiativa legislativă  în şedinţa din  26 martie 2013.

Proiectul de lege are ca obiect de reglementare, actul  normativ creează baza legislativă privind acordarea din bugetul Ministerului Sănătăţi a fondurilor către societăţile aflate sub  autoritatea ministerului, la  care  statul este acţionar majoritar prin aport  numerar şi majoritatea capitalului social, se asigură continuitate în aprovizionarea cu  medicamente şi se îmbunătăţeşte raportul cost-eficacitate şi  generează majorarea gradului de  satisfacţie declarată a pacienţilor faţă de sistemul de sănătate.
Membrii Comisiei au examinat iniţiativa legislativă supusă avizării, expunerea de motive şi avizul favorabil al Consiliului Legislativ nr.52 din           29  ianuarie 2013.

În urma dezbaterilor, cu unanimitate de voturi, s-a hotărât avizarea  favorabilă a proiectului de lege. 

În raport de obiectul şi conţinutul său,  proiectul de lege face parte din categoria legilor ordinare. 

                       PREŞEDINTE,                                SECRETAR,

                  Bogdan Liviu CIUCĂ             Theodor-Cătălin NICOLESCU

